86. dodjela Oscara

**86. dodjela nagrade Oscara**, koju je organizirala Američka akademija filmskih umjetnosti i nauka (AMPAS), odala je počast glumcima, tehničkim dostignućima i filmovima za 2013. godinu i održana je 2. marta 2014. u pozorištu *Dolby Theatre* u Hollywoodu, Los Angelesu. Svečanost je zakazana sedmicu dana kasnije nego što je uobičajeno kako bi se izbjeglo emitiranje za vrijeme Zimskih olimpijskih igara 2014. Tokom svečanosti, *Akademija filmskih umjetnosti i nauka* uručila je nagrade za 24 kategorije. Ceremoniju je prenosila američka tv-stanica ABC, u produkciji Neila Merona i Craiga Zadana, i u režiji *Hamisha Hamiltona*. Komičarka Ellen DeGeneres je bila domaćin emisije po drugi put, nakon što je također bila domaćin 79. svečanosti 2007.  Sa 43,740,000 gledalaca, ovo je bila najgledanija svečanost dodjele Oscara od 2000. godine.  

Film *[[Gravitacija (film)|Gravitacija]]* osvojio je najviše nagrada ukupno 7, uključujući i najbolju režiju za Alfonsa Cuaróna. Film *[[12 godina ropstva (film)|12 godina ropstva]]* osvojio je 3 nagrade, uključujući i onu za najbolji film i najbolju sporednu glumicu za Lupitu Nyong'o. *[[Poslovni klub Dallas]]* također je osvojio 3 nagrade, postavši tako peti film u historiji dodjele *Oscara* koji je osvojio nagradu za najbolju glavnu i sporednu mušku ulogu, za Matthewa McConaugheyja i Jareda Leta respektivno. Ostali dobitnici su *[[Sniježno kraljevstvo (2013)|Sniježno kraljevstvo]]* i *[[Veliki Gatsby (2013)|Veliki Gatsby]]*, sa po 2 nagrade. Cate Blanchett osvojila je nagradu za najbolju glumicu za film *[[Tužna Jasmine]]*. Ostali filmovi koji su osvojili samo po 1 nagradu bili su: *[[Velika ljepota]]*, *[[Helij (film)|Helij]]*, *[[Ona (film)|Ona]]*, *[[Dama pod brojem 6: muzika je spasila moj život]]*, *[[Gospodin Hublot]]* i *20 Feet from Stardom*. Cuarón i Catherine Martin bili su jedini koji su osvojili više nagrada (po 2).

## Pobjednici i nominirani

Nominacije za 86. dodjelu nagrada Akademije objavljene su 16. januara 2014. u *Samuel Goldwyn Theateru* na Beverly Hillsu, od strane Cheryl Boone Isaacs, predsjednice Akademije, i glumca Chrisa Hemswortha. Filmovi *[[Američka prevara]]* i *Gravitacija* imali su najviše nominacija (po 10). 

Drugu godinu za redom, film koji je osvojio najviše Oscara nije pobijedio u kategoriji za najbolji film ( prije ceremonije iz 2012. ovo se posljednji put desilo na 77. dodjeli "Oscara". Po dvadeset treći put, Akademija je odlučila da razdvoji nagrade za najbolji film i najbolju režiju, pa su nagrade otišle za film 12 godina ropstva i režiseru *Gravitacije* Alfonsu Cuaronu respektivno.  Kandidatkinja za najbolju glumicu Meryl Streep oborila je svoj vlastiti rekord po broju nominacija koju je ikada mogao dobiti glumac ili glumica sa ukupno 18 nominacija. Sa njenom nominacijom za film Američka prevara, Jennifer Lawrence je postala najmlađa glumica,(23 godine) sa ukupno tri nominacije, rekord koji je do sada držala zvijezda filma Gospođa Miniver Teresa Wright. Film *Američka prevara* je postao 42. film u historiji koji je dostigao 5 vrhunskih nominacija i 15. sa nominacijama u sve 4 glumačke kategorije, što je prethodno ostvario režiser David O. Russell sa svojim filmom iz 2012. *Silver Linings Playbook*.  Međutim, Američka prevara se pridružuje filmovima *True Grit (2010)* i Bande New Yorka na trećem mjestu sa 10 nominacija bez ijedne pobjede. Filmovi *The Turning Point (1977)* i *The Color Purple (1985)* i dalje vode na toj listi sa po jedanaest nominacija svaki. 

U glumačkoj konkurenciji, pobjede Matthewa McConaugheyja i Jareda Leta u kategorijama za najboljeg glumca i najboljeg sporednog glumca omogućili su da film *Poslovni klub Dallas* bude peti film koji je osvojio obje nagrade za glumu u muškoj kategoriji, Cate Blanchett je postala šesta glumica koja je osvojila Oscara u obje kategorije za najbolju glumicu i najbolju sporednu glumicu, a Lupita Nyong'o je postala deveta koja je osvojila Oscara za najbolju sporednu glumicu na samom početku filmske karijere. 

Pobjednici su navedeni prvi i istaknuti su podebljanim slovima.

## Počasne nagrade Akademije
Akademija je održala svoju 5. po redu godišnju ceremoniju nagrada *Governors Awards* 16. novembra 2013. na kojoj su predstavljene tri Počasne nagrade i Jean Hersholt nagrada za humanitarni rad. 

Dobitnici Počasne nagrade:
* Angela Lansbury
* Steve Martin
* Piero Tosi

Dobitnica nagrade za humanitarni rad:
* Angelina Jolie

## Filmovi s najviše nagrada

## Glumci i članovi filmskih ekipa s najviše nagrada

## Filmovi s najviše nominacija
Sljedećih 19 filmova imali su najviše nominacija:

## Glumci i članovi filmskih ekipa s najviše nominacija
Sljedećih 11 pojedinaca imali su najviše nominacija:

## Uručioci nagrada i izvođači
Sljedeći pojedinci bili su odabrani da uruče nagrade:

Kristen Bell i Michael B. Jordan su 15. februara bili domaćini svečanosti dodjele Oskara za tehnička dostignuća i nagrade Gordon E. Sawyer. 
Cedering Fox je još jednom bila najavljivač ceremonije. Prošli put je to bila za 85. nagradu Akademije.  
Chris Evans se pojavio kao završni najavljivač segmenta o tri heroja. Andrew Garfield je bio na prvobitnom spisku umjesto Evansa. Nije poznato pod kojim okolnostima je Evans zamijenio Garfielda kao najavljivača.
## Izvođači
Sljedeći pojedinci su bili izabrani da izvedu muzičke tačke:

## Sjećanje na preminule filmske djelatnike
Glenn Close je predstavila ovaj segment, a zatim je uslijedila izvedba pjesme "Wind Beneath My Wings" koju je otpjevala Bette Midler. 
Lista sjećanja uključuje sljedeće preminule filmske djelatnike: James Gandolfini, Karen Black, Tom Laughlin, Ruth Prawer Jhabvala, Carmen Zapata, Hal Needham, Richard Shepherd, Stuart Freeborn, Gerry Hambling, Jim Kelly, Stephenie McMillan, Les Blank, Eileen Brennan, Paul Walker, Fay Kanin, Charles L. Campbell, Deanna Durbin, Frédéric Back, A. C. Lyles, Elmore Leonard, Annette Funicello, Petro Vlahos, Eduardo Coutinho, Saul Zaentz, Riz Ortolani, Peter O'Toole, Ray Harryhausen, Brian Ackland-Snow, Richard Griffiths, Sid Caesar, Roger Ebert, Shirley Temple, Joan Fontaine, Run Run Shaw, Juanita Moore, Mickey Moore, Stefan Kudelski, Harold Ramis, Eleanor Parker, Ray Dolby, Julie Harris, Maximilian Schell, Richard Matheson, Gilbert Taylor, Tom Sherak, Esther Williams i Philip Seymour Hoffman.
## Informacije o ceremoniji
Televizijska voditeljica Ellen DeGeneres je bila domaćin ceremonije po drugi put, nakon što je također bila domaćin 79. svečanosti 2007.  DeGeneres je tokom ceremonije koristila improvizacije, i u jednom trenutku naručila pizze, i dovela je zbunjenog dostavljača pizza na pozornicu da joj pomogne da podijeli kriške publici.  DeGeneres je također pozirala za improvizovanu fotografiju sa Meryl Streep, Jared Leto, Brad Pitt i nekoliko drugih gostiju, koju je objavila na Twitteru i pozvala svoje obožavatelje da ocijene sliku. Ovo je rezultiralo sa povećanom aktivnošću na sajtu i postavljen je rekord posjećenosti, tako da je internet stranica bila privremeno nepristupačna. 
## Zarade u kinima
U vrijeme objavljivanja nominacija za Oscara 16. januara 2014. ukupna bruto zarada devet filmova nominiranih za najbolji film na američkim i kanadskim blagajnama je iznosila 645 miliona američkih dolara, sa prosjekom od 72 miliona dolara po filmu. 
Samo jedan od ukupno devet nominiranih za najbolji film je bio među prvih deset po broju prodatih karata kada je Akademija objavila nominacije.  Film * Gravitacija* je bio najbolji sa zaradom od svih filmova nominiranih za najbolji film. * Kapetan Phillips* je bio je drugi sa najvećom zaradom sa 105.5 miliona dolara, zatim slijedi *Američka prevara* sa 105.4 miliona,* *Vuk sa Wall Streeta* sa 80.7 miliona,* 12 godina ropstva* sa 39 miliona,* Philomena* sa 22.3 miliona,*Poslovni klub Dallas* sa 16.8 miliona,*Ona* sa 9.9 miliona, i* Nebraska* sa 8.5 miliona dolara. 
Od ukupno 50 filmova sa najvećom zaradom tokom 2013. godine, 47 nominacija je dobilo 14 filmova sa liste. Samo* Sniježno kraljevstvo* (3. pozicija),* Despicable Me 2* (4.pozicija),* Gravitacija* (7. pozicija),* The Croods* (14. pozicija),* Kapetan Phillips* (29. pozicija), * Američka prevara* (30. pozicija), i*Vuk sa Wall Streeta* (42. pozicija) su bili nominirani ili za najbolji film, najbolji animirani, ili za režiju, glumu, ili nagrade za scenarij.  Ostali sa liste 50 sa najvećom zaradom i koji su bili nominirani su: *Iron Man 3* (2. pozicija),* The Hobbit: The Desolation of Smaug* (8. pozicija),* Star Trek Into Darkness* (11. pozicija), *Jackass Presents: Bad deda* (31. pozicija),* The Lone Ranger* (38. pozicija), i * Spašavajući gospodina Banksa* (49. pozicija). 
== Polemika oko izbora za najbolju pjesmu ==
Akademija je ukinula nominaciju za najbolju originalnu pjesmu za * Alone Yet Not Alone'' nakon što je utvrđeno da je kompozitor Bruce Broughton prekršio promotivna pravila Akademije. Broughton, bivši guverner akademije i član muzičkog odjela Izvršnog odbora, poslao je e-mail ostalim članovima muzičkog odjela I obavijestio ih o svom glasanju. 
## Protesti
Već drugu godinu za redom, kreatori vizualnih efekata zakazuju proteste ispred dvorane na Hollywood Boulevardu. Oni protestiraju protiv subvencija koje se koriste u stranim zemljama kako bi se posao preselio daleko od Kalifornije.  
Sindikat United Service Workers West također je planirao proteste ispred dvorane, kako bi skrenuli pažnju na Akademijino korištenje službenika osiguranja ceremonije koji nisu članovi sindikata. 

## Reference